LIITE

”VINOS DE MADRID”

PDO-ES-A1525-AM02

Hakemuksen jättöpäivä: 25.2.2016

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1 Muutos suojatun nimityksen maantieteellisen alueen laajentamiseksi lisäämällä siihen uusi osa-alue nimeltä ”El Molar”

Muutoksen kuvaus ja perustelut

Käytettävissä olevat tutkimukset ja asiakirjat ovat osoittaneet, että alkuperänimityksen ”Vinos de Madrid” nykyisen maantieteellisen alueen hallinnollinen raja ei ole täysin asianmukainen, sillä siitä puuttuu yksi alue, jolla on tosiasiallista viinintuotantoa ja jolla on säilytetty viinin perinteiset valmistusmenetelmät kyseessä olevan alkuperänimityksen kahdessa viiniluokassa (viini ja laatukuohuviini). Tämän vuoksi viininviljelijät ja viinien valmistajat sekä viranomaiset niissä yhdessätoista kunnassa, jotka muodostavat ”El Molarin osa-alueen”, ovat ilmaisseet olevansa kiinnostuneita liittymään ”Vinos de Madrid” -alkuperänimitykseen.

On tarpeen muuttaa tuote-eritelmän 4 jaksossa maantieteellistä aluetta, jolla alkuperänimityksen ”Vinos de Madrid” viinejä tuotetaan. Nykyisiin kolmeen osa-alueeseen (Arganda, Navalcarnero ja San Martín de Valdeiglesias) lisätään neljäs osa-alue nimeltä ”El Molar”.

Uusi osa-alue ”El Molar” koostuu 11 kunnasta: Colmenar Viejo, El Molar, El Vellón, Patones de Arriba, Pedrezuela, San Agustín de Guadalix, Talamanca del Jarama, Torrelaguna, Torremocha del Jarama, Valdetorres de Jarama ja Venturada. Näille kaikille ovat ominaisia samat luonnolliset ja inhimilliset tekijät kuin alkuperänimitykselle ”Vinos de Madrid” nykyisin rajatulle alueelle sekä sama yhteys tuotteen ja maantieteellisen alueen välillä.

Tämä merkitsee sitä, että suojatun nimityksen maantieteellinen alue kattaakin nyt 70 kuntaa niiden nykyisten 59 kunnan sijasta, jotka muodostavat muut kolme osa-aluetta.

Lisäksi on tarpeen muuttaa yhtenäisen asiakirjan 6 kohtaa siten, että sen sanamuoto vastaa tuote-eritelmän 4 jaksoa.

2.2 Viinien kuvaus

Tuote-eritelmän analyyttisia ominaisuuksia koskevan 2 kohdan a alakohtaa muutetaan täsmentämällä vähimmäisalkoholipitoisuus, joka vaaditaan uuden osa-alueen ”El Molar” yhtenäisyyden varmistamiseksi. Vähimmäispitoisuudeksi määritellään valkoviinien osalta 11 %, roseeviinien osalta 11,5 % ja punaviinien osalta 12 %. On huomattava, että nämä arvot ovat samat kuin kahdella nykyisistä osa-alueista (Navalcarnero ja San Martin de Valdeiglesias). Muilla uuden osa-alueen analyyttisillä ominaisuuksilla ei ole erityisiä raja-arvoja vaan niiden osalta sovelletaan suojatulle alkuperänimitykselle ”Vinos de Madrid” asetettuja arvoja.

Tämä ei vaikuta yhtenäiseen asiakirjaan.

2.3 Viininvalmistuksessa käytettävä rypälelajike tai -lajikkeet

Tuote-eritelmän 6 kohtaa muutetaan siten, että siinä täsmennetään uuden osa-alueen ”El Molar” pääasialliset viiniköynnöslajikkeet, jotka ovat valkoviinien tapauksessa Malvar ja punaviinien tapauksessa Red Grenache.

Joka tapauksessa säilytetään samat nykyisin hyväksytyt lajikkeet uuden osa-alueen ja entisten kolmen osa-alueen osalta: valkoviinit: Malvar, Albillo Real, Airén, Viura, Torrontés, Parellada, Moscatel de grano menudo (pienirypäleinen Muscat) ja Sauvignon Blanc; punaviinit: Tinto Fino (Tempranillo tai Cencibel), Red Grenache, Merlot, Cabernet Sauvignon, Syrah, Petit Verdot, Graciano ja Grenache Tintorera.

Tämä ei vaikuta yhtenäiseen asiakirjaan.

2.4 Yhteys maantieteelliseen alueeseen

Ensimmäisiä merkkejä viininvalmistuksesta osa-alueella ”El Molar” on jo varhaiselta keskiajalta. Vanhimmat alueen arabialaista alkuperää olevista ”viiniluolista” ovat 800- ja 900-luvuilta. Ensimmäisiä kirjallisia todisteita viinitarhoista on San Agustín de Guadalixin kunnan alueelta 1200-luvulta ja muiden kuntien alueelta 1300-luvulta. Toiminta on jatkunut nykypäivään asti, ja se käsittää 4 tuotantolaitosta, 600 viininviljelylohkoa ja yli 300 aktiivista viininviljelijää. Näin ollen alkuperänimitykseen ”Vinos de Madrid” sisällytetään uusi osa-alue ”El Molar”, jolla on ”Vinos de Madrid” -alueen kanssa samanlainen historiallinen tausta.

Lisäksi voidaan varmistaa, että uudella osa-alueella ”El Molar” vallitsee ”Vinos de Madrid” -alkuperänimityksen mukaisesti suojatun maantieteellisen alueen kanssa samanlainen yhtenäisyys maaperä- ja ilmasto-olosuhteiden, lajikkeiden, viljely- ja viininvalmistusmenetelmien ja maaperän suhteen.

Tavallisimmat lajikkeet El Molarin osa-alueella ovat Red Grenache ja Malvar. Niitä on viljelty jo ammoisista ajoista kyseisellä alueella ja myös muilla nykyisillä osa-alueilla, joilla ovat tavallisia myös muut viiniköynnöslajikkeet, jotka ovat jo ikimuistoisista ajoista alkaen antaneet alueen viineille erittäin hyvän maineen.

Tuote-eritelmän 7 jakson a kohtaan ”Yksityiskohtaiset tiedot maantieteellisestä alueesta. Luonnolliset tekijät” lisätään uutta osa-aluetta ”El Molar” koskevia mainintoja.

— Osa-alueen ”El Molar” sijainti Kastilian rajavuorten ja Jaramajoen välissä.

— Osa-alueen ”El Molar” maaperän kuvaus: osa-alueen maalajien perustan muodostavat geologiset materiaalit ovat graniitti, kvartsi, liuskekivi, saviliuske, gneissi, hiekkakivi, hiesu, kalkkisavi, kalkkikivi ja arkoosi. Viiniköynnökset kasvavat avoimella maaseudulla ja Jaramajoen tulva-alueiden lietemaalla. Maaperä on yhdistelmä kolmen muun osa-alueen maaperän piirteistä, joille on ominaista kohtalaisen tasaiset kohoumat jokien välillä (koskee kaikkia neljää osa-aluetta). pH vaihtelee hyvin happamasta hyvin emäksiseen.

— Kohdassa ”Korkeus ja sademäärä” lisätään vuorilla sijaitseviin ylimpiin alueisiin kunnat El Vellón ja Colmenar Viejo, ja San Martín ja El Molar mainitaan osa-alueina, joilla sataa eniten.

Tuote-eritelmän 7 jakson b kohdassa, joka koskee inhimillisiä tekijöitä, korvataan ilmaisu ”Malvar, joka on Argandan ja Navalcarneron kotoperäinen lajike” ilmaisulla ”Malvar, joka on Argandan, Navalcarneron ja El Molarin kotoperäinen lajike”. Samoin muutetaan kohtaa, jossa selitetään Grenache-lajikkeen (”kuningatar”) merkitystä Navalcarneron ja San Martínin alueelle siten, että siinä mainitaan Navalcarnero, El Molar ja San Martín.

Maantieteellisen alueen muuttamisen vuoksi mainittavia lukuja muutetaan siten, että aikaisempien kolmen osa-alueen sijasta viitataan neljään osa-alueeseen.

Tuote-eritelmän 7 jakson c kohta, joka koskee syy-seuraussuhdetta, on muotoiltu uusiksi siten, että korostetaan selvemmin piirteitä, jotka johtuvat olennaisesti tai yksinomaan alkuperänimityksen ”Vinos de Madrid” kummankin viiniköynnöstuoteluokan maantieteellisestä ympäristöstä. Nämä luokat ovat viini ja laatukuohuviini, ja piirteet liittyvät kaikkiin neljään osa-alueeseen:

”Maantieteellisen ympäristön fyysiset ominaispiirteet yhdessä ilmasto-olojen kanssa (tietyllä korkeudella sijaitseva tasanko, mannerilmasto, vähäinen sademäärä, ankarat maaperäolosuhteet ja keskituotto noin 3 000 kg hehtaarilta) tuottavat kuivia ja täyteläisiä valkoviinejä, joissa on karvas jälkimaku ja vivahteita kypsistä vaaleista hedelmistä sekä keskivoimakas tai vähäinen hapokkuus. Ne tuottavat myös rosee- ja punaviinejä, joissa on korkea alkoholipitoisuus ja voimakas väri, joka tuo mieleen kypsät tai ylikypsät punaiset tai tummat hedelmät. Kuohuviineissä (valko- ja roseeviinit) on samat alueen erityispiirteet (luonteenomaiset maaperä- ja ilmasto-olosuhteet), ja niihin liittyvät samat kulttuuriset ja inhimilliset tekijät (koko, istutustiheys, lajikkeet, viljelykäytännöt, kokonaishappoisuus vähintään 5 g/l) jotka antavat viineille niiden erityisominaisuudet ulkonäön, sakkamaisen tuoksun ja maun osalta. Koska kuohuviinit valmistetaan perinteisellä menetelmällä, ne ovat pehmeitä ja kermaisia ja niissä yhdistyvät kyseisellä maantieteellisellä alueella tuotettujen viinien tuoksut ja maut. Toisen käymisprosessin läpikäyminen pullotettuna, ylipaine ja kypsyminen viinisakan päällä antavat näille viineille hienojakoiset pitkäkestoiset kuplat, hedelmäisen, mikrobiologisen aromin sekä raikkaan ja terävän maun. Nämä maantieteellisen ympäristön luonnolliset piirteet ovat vuosisatojen saatossa yhdistyneet viininviljelijöiden huolelliseen työhön ja oikeanlaisten lajikkeiden istuttamiseen oikeanlaiseen maaperään, mikä tuottaa laatuviinejä, joilla on ainutlaatuinen identiteetti.”

8 kohta. Kuvausta yhteydestä/yhteyksistä yhtenäisessä asiakirjassa muutetaan tuote-eritelmän uuden tekstin tiivistelmän esittämiseksi.

2.5 Mahdollisuus lisätä satoa

Kuvaus ja perustelut:

Keväällä laaditaan hedelmällisyysraportti (kukinta) ja ennen sadonkorjuuta perusteltu tekninen raportti (jossa arvioidaan sellaisia tekijöitä kuin sademäärä talvella tai hallattomuus keväällä) sen osoittamiseksi, että vaihtelu ei vaikuta negatiivisesti nimisuojatun tuotteen laatuun. Sallittu enimmäislisäys ei saa missään tapauksessa olla yli 25 % vahvistetuista rajoista.

Tuote-eritelmän 8 kohdan (Lisävaatimukset) ja yhtenäisen asiakirjan 2.5.1 kohdan muutos koskee mahdollisuutta lisätä satoa.

YHTENÄINEN ASIAKIRJA

1. Rekisteröity nimi

Vinos de Madrid

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viinin/viinien kuvaus

Viini – Valkoviinit

Ulkonäkö: Väriltään vaalean oljenkeltainen. Nuorissa viineissä joskus voimakkaita sävyjä vihertävästä harmahtavaan, jotka Crianza- tai Reserva-viineissä muuttuvat kullankeltaisiksi tai kullanvärisiksi. Valkoviineissä, joita käytetään tai kypsytetään tammitynnyreissä, on oljenkeltaisia sävyjä, jotka kypsyessä muuttuvat kullanvärisiksi.

Tuoksu: Raikas ja hedelmäinen, jossa tuntuu siemeniä tai siemenkiviä sisältävien hedelmien aromi, trooppisia aromeja ja poltettua sokeria. Viineissä, joita on kypsytetty ja/tai käytetty tai kypsytetty tammitynnyreissä, on mausteisia, balsamimaisia ja/tai puumaisia aromeja niiden iästä riippuen. Sobremadres-viinien aromi voi olla hiivainen.

Maku: Raikas, hieman hapokas ja makeiden ja puolimakeiden viinien tapauksessa makea. Täyteläinen; karvaahko jälkimaku. Kevyt ja keskipitkä.

Kokonaisalkoholipitoisuus vähintään: 10 til-% Argandan osa-alueella.

Rikkidioksidipitoisuus enintään: 250, jos > 5 g/l sokereita

Volatiliteetin raja: 16,7 meq/l yli vuoden ikäisissä viineissä.

Sobremadres-viinien tapauksessa kokonaishappopitoisuus vähintään: 5 g/l

Yleiset analyyttiset ominaisuudet Kokonaisalkoholipitoisuus enintään (tilavuus-%): Kokonaisalkoholipitoisuus vähintään (tilavuus-%): 11 Vähimmäishappopitoisuus: 4,5 g/litra viinihappona ilmaistuna Haihtuvien happojen pitoisuus enintään (milliekvivalentteina litrassa) 13,3 Kokonaisrikkidioksidipitoisuus enintään (mg/litra): 180

Arvot, joita ei mainita, ovat asiaa koskevan EU-lainsäädännön rajojen mukaisia.

Viini – Roseeviinit

Ulkonäkö: Vaaleanpunainen, jossa on mansikan, vadelman ja lohenpunaisen sävyjä; yli kahden vuoden ikäisissä tai kypsytetyissä roseeviineissä voi olla oranssia väriä.

Tuoksu: tuore ja hedelmäinen, jossa on mukana punaisten hedelmien aromia ja/tai kukkaismaista ja/tai kasvimaista tuoksua. Yli kahden vuoden ikäisissä viineissä tähän voi sisältyä mausteista aromia suhteessa viinin ikään.

Maku: Raikas, hieman hapokas ja makeiden ja puolimakeiden viinien tapauksessa makea. Täyteläinen, kevyen tanniininen ja keskipitkä.

Kokonaisalkoholipitoisuus vähintään: 11 til-% Argandan osa-alueella.

Rikkidioksidipitoisuus enintään: 250, jos > 5 g/l pelkistävää sokeria

Enimmäisvolatiliteetti: 16,7 meq/l yli vuoden ikäisissä viineissä.

Yleiset analyyttiset ominaisuudet Kokonaisalkoholipitoisuus enintään (tilavuus-%): Kokonaisalkoholipitoisuus vähintään (tilavuus-%): 11,5 Vähimmäishappopitoisuus: 4,5 g/litra viinihappona ilmaistuna Haihtuvien happojen pitoisuus enintään (milliekvivalentteina/litra) 13,3 Kokonaisrikkidioksidipitoisuus enintään (mg/litra): 180

Arvot, joita ei mainita, ovat asiaa koskevan EU-lainsäädännön rajojen mukaisia.

Viini – Punaviinit

Ulkonäkö: Punainen, nuorissa viineissä violetista kirsikanpunaiseen ja kypsytettäessä rubiininpunaisesta tiilenpunaiseen.

Tuoksu: Nuorissa viineissä raikas, hedelmäinen ja/tai kasvimainen; tammitynnyreissä kypsytetyissä viineissä voi olla puumaisia vivahteita. Kypsytetyissä viineissä voi olla kuivattujen hedelmien, mausteiden tai yrttien aromeja taikka paahteisuutta tai mineraalisuutta. Sobremadres-viinien aromi voi olla hiivainen.

Maku: Tanniininen, lämmin ja pitkä. Nuorissa viineissä hedelmäinen, johon voi sekoittua tammisuutta, jos viiniä on käytetty ja/tai kypsytetty tammitynnyreissä.

Sobremadres-viineille on ominaista täyteläisyys.

Kokonaisalkoholipitoisuus vähintään: 11,5 til-% Argandan osa-alueella.

Rikkidioksidipitoisuus enintään: 200, jos > 5 g/l pelkistävää sokeria.

Volatiliteetin raja: 16,7 meq/l yli vuoden ikäisissä viineissä.

Sobremadres-viinien tapauksessa kokonaishappopitoisuus vähintään: 5 g/l

Yleiset analyyttiset ominaisuudet Kokonaisalkoholipitoisuus enintään (tilavuus-%): Kokonaisalkoholipitoisuus vähintään (tilavuus-%):: 12 Vähimmäishappopitoisuus: 4,5 g/litra viinihappona ilmaistuna Haihtuvien happojen pitoisuus enintään (milliekvivalentteina/litra) 13,3 Kokonaisrikkidioksidipitoisuus enintään (mg/litra): 150

Arvot, joita ei mainita, ovat asiaa koskevan EU-lainsäädännön rajojen mukaisia.

Laatukuohuviini

Ulkonäkö: vaalean oljenkeltaisesta kullankeltaiseen, riippuen viinin iästä. Hieno- ja runsaskuplainen; pitkäkestoisesti kupliva. Roseekuohuviinien väri on mansikan- tai lohenpunainen.

Tuoksu: Hedelmäinen, mikrobiologisia aromeja sisältävä

Maku: Raikas ja voimakas; roseeviinien tapauksessa melko täyteläinen; yli 10 g:n sokeripitoisuuden viinien tapauksessa makea.

Yleiset analyyttiset ominaisuudet Kokonaisalkoholipitoisuus enintään (tilavuus-%): Kokonaisalkoholipitoisuus vähintään (tilavuus-%): Vähimmäishappopitoisuus: 5 g/litra viinihappona ilmaistuna Haihtuvien happojen pitoisuus enintään (milliekvivalentteina/litra) 10 Kokonaisrikkidioksidipitoisuus enintään (mg/litra):

Arvot, joita ei mainita, ovat asiaa koskevan EU-lainsäädännön rajojen mukaisia.

5. Viininvalmistusmenetelmät

a) Olennaiset viininvalmistusmenetelmät

Viljelykäytäntö

Kaikkien viinien viljelytekniikat:

Istutustiheys: 900–4 000 köynnöstä hehtaaria kohden.

Koulinta ja karsiminen: Koulintamenetelmä goblet tai espalier, jossa tuottavia nuppuja enintään 16 kasvia tai 36 000 hehtaaria kohden.

Sääntelyneuvosto voi muuttaa hehtaarikohtaista enimmäistuotosta joko oman harkintansa mukaan tai viininviljelijöiden pyynnöstä. Tätä varten alan toimivaltaisten viranomaisten on laadittava teknisten raporttien perusteella selvitys siitä, että muutoksella ei ole kielteistä vaikutusta suojatun tuotteen laatuun. Missään tapauksessa muutos ei saa olla yli 25 % vahvistetuista rajoista.

Erityinen viininvalmistusmenetelmä

Enimmäistuotoksi vahvistetaan 74 litraa rypälemehua kutakin korjattua 100 kilogrammaa kohden.

Alkuperänimityksellä varustettujen viinien tuotannossa käytettäviksi soveltuvien rypäleiden sokeripitoisuus on vähintään 170 astetta litrassa rypälemehua.

Valkoviinit ja punaviinit, joissa on niiden erityisen tuotantomenetelmän ansiosta sisäsyntyistä hiilikaasua, jota syntyy rypälemehun käymisestä murskattujen tertuista irrotettujen rypäleiden (”madres”) päällä, voidaan varustaa merkinnällä ”Sobremadres”.

Kuohuviiniä valmistetaan valko- ja roseeviinistä.

Tuotannossa saa käyttää ainoastaan hyväksyttyjä rypälelajikkeita ja perinteistä menetelmää.

Viiniyttämistä koskeva rajoitus

Kun on kyse rypälemehun uuttamisesta tuoreista rypäleistä ensimmäistä kertaa tai punaviinin tapauksessa käyneen puristejäännöksen avulla tuotetusta viinistä, alkuperänimityksen ”Vinos de Madrid” saamiseksi tuotteille prosessissa saa käyttää mekaanisia järjestelmiä ainoastaan, jos ne eivät vahingoita rypäletertun kiinteitä osia. Suuritehoisten linkomurskaimien käyttö on kiellettyä.

Kiellettyä on myös esikuumentaa viinirypäleitä tai kuumentaa rypälemehua tai viiniä kuumennetaan puristejäännöksen kanssa väriaineen uuttamisen edistämiseksi.

b) Enimmäistuotokset

Lajikkeet Malvar, Airén, Viura, Parellada ja Torrontés

8 000 kilogrammaa rypäleitä hehtaaria kohden

Lajikkeet Malvar, Airén, Viura, Parellada ja Torrontés

56 hehtolitraa hehtaaria kohden

Muut lajikkeet

7 000 kilogrammaa rypäleitä hehtaaria kohden

Muut lajikkeet

49 hehtolitraa hehtaaria kohden

6. Rajattu alue

Alkuperänimityksen ”Vinos de Madrid” kattamien viinien tuotantoalue käsittää seuraavat kunnat Madridin alueella ja osa-alueilla Arganda, Navalcarnero, San Martin de Valdeiglesias ja El Molar:

— Argandan osa-alue Ambite, Aranjuez, Arganda del Rey, Belmonte de Tajo, Brea del Tajo, Campo Real, Carabaña, Colmenar de Oreja, Chinchón, suurtila ”El Encín” (Alcalá de Henares), Estremera, Fuentidueña de Tajo, Getafe, Loeches, Mejorada del Campo, Morata de Tajuña, Nuevo Baztán, Olmeda de las Fuentes, Orusco, Perales de Tajuña, Pezuela de las Torres, Pozuelo del Rey, Tielmes, Titulcia, Torres de la Alameda, Valdaracete, Valdelaguna, Valdilecha, Villaconejos, Villamanrique de Tajo, Villar del Olmo ja Villarejo de Salvanés.

— Navalcarneron osa-alue El Alamo, Aldea del Fresno, Arroyomolinos, Batres, Brunete, Fuenlabrada, Griñón, Humanes de Madrid, Moraleja de Enmedio, Móstoles, Navalcarnero, Parla, Serranillos del Valle, Sevilla la Nueva, Valdemorillo, Villamanta, Villamantilla, Villanueva de la Cañada ja Villaviciosa de Odón.

— San Martin de Valdeiglesiasin osa-alue Cadalso de los Vidrios, Cenicientos, Colmenar del Arroyo, Chapinería, Navas del Rey, Pelayos de la Presa, Rozas de Puerto Real, San Martín de Valdeiglesias ja Villa del Prado.

— El Molarin osa-alue Colmenar Viejo, El Molar, El Vellón, Patones de Arriba, Pedrezuela, San Agustín de Guadalix, Talamanca del Jarama, Torrelaguna, Torremocha del Jarama, Valdetrorres del Jarama ja Venturada.

7. Pääasialliset viininvalmistuksessa käytettävät rypälelajikkeet

RED GRENACHE – LLADONER

ALBILLO REAL

MALVAR

TEMPRANILLO – CENCIBEL TEMPRANILLO – TINTO FINO

8. Yhteyden/yhteyksien kuvaus

Viini ja laatukuohuviini

SAN-tuotteen ”Vinos de Madrid” tuotantoalue rajoittuu pohjoisessa ja lännessä Kastilian rajavuoriin, jotka erottavat Madridin ja Kastilia ja Leónin alueet. Idässä alue rajoittuu Acarriaan. Se on ylävä tasanko, jolle on ominaista alhainen tai olematon hedelmällisyys ja ankara ilmasto ja joka muodostaa luonnollisen rajan Kastilia-La Manchan tasangon kanssa. Etelässä luonnollisen rajan muodostaa Tajojoki. Aluetta halkoo kuusi vesiväylää, jotka määrittävät olosuhteita viininviljelyalueilla: San Martín de Valdeiglesiasin osa-alue Kastilian rajavuorten ja Alberchejoen välissä; Navalcarneron osa-alue Alberche- ja Guadarramajokien välissä; El Molarin osa-alue Kastilian rajavuorten ja Jaramajoen välissä sekä Argandan osa-alue Guadarrama- ja Tajojokien välissä.

Argandan osa-alueella pääasiallinen maaperä on kalkkipitoista ja joillakin alueilla kipsipitoista savea (pH emäksinen); Navalcarneron osa-alueella maa on kvartsiperäistä tasankoa, jonka pH on hapan; San Martín de Valdeiglesiasin osa-alueen maalajit ovat enimmäkseen graniittista alkuperää, ja rinteillä sijaitsevien viljelymaiden pH on hapan; El Molarin osa-alueen maaperä pohjautuu hyvin vaihteleviin geologisiin materiaaleihin, ja se onkin yhdistelmä muiden kolmen osa-alueen maalajeista.

Viiniköynnökset kasvavat 480–1 000 metrin korkeudessa. Alueella vallitsee Välimeren ilmasto. Vuotuinen keskimääräinen sademäärä on 658 mm ja lämpötila vaihtelee välillä -17-40°. Aurinkoista on 2 300–2 800 tuntia.

Nämä maaperä- ja ilmasto-olosuhteet ovat vaikuttaneet siihen, miten viiniköynnöksiä käsitellään: perinteisesti on käytetty goblet-kasvatustapaa ilman keinokastelua, istutustiheys on harva ja kasvinsuojeluaineiden käyttö rajoitettua. Luonnolliset tekijät ovat vaikuttaneet myös siihen, mitä lajikkeita on istutettu: kotoperäistä Malvaria Argandan, Navalcarneron ja El Molarin osa-alueilla ja perinteistä Albillo Realia San Martín de Valdeiglesiasin osa-alueella. Punaviinilajikkeista tärkeimpinä pidetään Argansassa lajiketta Tinto Fino ja Navalcarneron, San Martín de Valdeiglesiasin ja El Molarin osa-alueilla lajiketta Red Grenache. Niitä on viljelty näillä ajoilla jo ammoisista ajoista lähtien, ja niillä on ratkaiseva vaikutus tuotettujen viinien tuoksuun ja makuun.

Paikallisista lajikkeista Malvar on kotoperäinen Argandan, Navalcarneron ja El Molarin osa-alueilla ja Albillo Real perinteinen lajike San Martín de Valdeiglesiasin osa-alueella. Punaviinilajikkeista Argandan paikallinen lajike on Tinto Fino ja Navalcarnerossa, San Martín de Valdeiglesiasissa ja El Molarissa se on Red Grenache.

Perinteisten viininvalmistusmenetelmien osalta on syytä mainita ”Sobremadre” -viinit, jotka pullotetaan juoksuttamatta sen jälkeen, kun rypälemehu on jätetty kosketuksiin murskattujen tertuista irrotettujen rypäleiden (”madres”) kanssa.

Albillo Real- ja Malvar -lajikkeista valmistetut viinit ovat aromiltaan monivivahteisia: niiden tuoksussa on pääasiassa vaaleita hedelmiä, omenaa ja päärynää. Maultaan ne ovat kypsän hedelmäisiä. Grenache- ja Tempranillo -lajikkeista valmistetuissa puna- ja roseeviineissä on punaisten marjojen tuoksua ja kypsän hedelmäinen maku.

Kaikki nämä ilmastoon, maaperään ja lajikkeisiin liittyvät ja inhimilliset tekijät yhdessä antavat tämän alkuperänimityksen viineille niiden tietyt ainutlaatuiset ominaisuudet: tuotos on yleensä vähäinen (keskisato hehtaaria kohden noin 3 000 kg rypäleitä), viineissä on keskimäärin korkea alkoholipitoisuus (punaviineissä 14 ° ja valkoviineissä 12,5 °), miedosti hapokkuutta ja punaviineissä voimakas väri, kypsien tai ylikypsien hedelmien aromi – usein jopa hillomainen; valkoviinien tuoksussa on tavallisesti vivahteita päärynästä ja omenasta ja rosee- ja punaviineissä punaisista ja tummista hedelmistä. Mineraalisessa aromissa on häivähdyksiä varpukasveista, ja sekä maku että tuoksu ovat kypsän hedelmäisiä.

Laatukuohuviinit valmistetaan valko- ja roseeviineistä. Näihin käytetään yksinomaan lajikkeita Malvar, Albillo Real, Torrontés, Viura, Parellada, Red Grenache ja Tinto Fino. Niillä on samat alueen erityispiirteet (luonteenomaiset maaperä- ja ilmasto-olosuhteet), ja niihin liittyvät samat kulttuuriset ja inhimilliset tekijät (koko, istutustiheys, lajikkeet, viljelykäytännöt, kokonaishappoisuus vähintään 5 g/l), jotka antavat viineille niiden erityisominaisuudet ulkonäön, sakkamaisen tuoksun ja maun (pehmeä ja kermainen) osalta. Perinteinen menetelmä, jolla nämä luonnolliset kuohuviinit valmistetaan, sisältää vaiheen, jossa niitä kypsytetään pulloissa, sekä toisen käyttämisen, joiden tuloksena niiden kuplat ovat hienojakoisia ja pitkäkestoisia, tuoksu on hedelmäinen ja mikrobiologinen aromi ja maku raikas ja terävä.

9. Olennaiset lisäedellytykset

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Kulutukseen tarkoitetuissa viineissä on oltava takuusinetti sekä sääntelyneuvoston myöntämät etiketit tai numeroidut takaetiketit. Ne on kiinnitettävä viinivalmistamossa sääntelyneuvoston määrittelemien vaatimusten mukaisesti, edellyttäen että tämä ei mahdollista toista käyttöä myöhemmin.

Oikeudellinen kehys:

Kansallisessa lainsäädännössä

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Alkuperänimityksen ”Vinos de Madrid” saaneita viinejä saavat pakata ja lähettää ainoastaan sääntelyneuvoston rekisteröimät ja hyväksymät pullotusyritykset, jotka ovat sijoittautuneet viinien tuotantoalueelle. Tämän säännön tarkoituksena on varmistaa tuotteen erityisten fysikaalis-kemiallisten ja/tai aistinvaraisten ominaisuuksien säilyminen ja siten suojata alkuperänimityksen laatu ja maine, jotka perustuvat toiminnanharjoittajien (erityispiirteiden perusteellisen tuntemuksen kautta vuosien varrella hankittuun) perinteiseen osaamiseen suojatulla alueella.

Tavoitteena on varmistaa viinien alkuperä ja erityislaatu sekä välttää viinin altistuminen sopimattomille ympäristöolosuhteille (redox-ilmiöt, lämpötilan vaihtelut jne.), jotka voivat vaikuttaa tuotteen aistinvaraisiin ominaisuuksiin ja siten muuttaa niitä ominaisuuksia, joiden perusteella suojattu alkuperänimitys on myönnetty.

Kaikki kulutukseen tarkoitetut SAN-viinit on pullotettava ennen niiden lähettämistä. Viiniyritykset saavat luovuttaa ja lähettää SAN-nimityksellä suojattuja viinejä ainoastaan pulloissa, jotka eivät heikennä viinin laatua tai arvostusta. Koska viinien pullotus on yksi kriittisistä vaiheista valmistusprosessin aikana hankittujen ominaisuuksien säilyttämisen kannalta, ja ottaen tarvittaessa huomioon kypsytysprosessi, pullottamisen saavat tehdä ainoastaan viiniyritykset pullotustiloissaan, jotka sijaitsevat asianomaisella rajatulla alueella.

Linkki tuote-eritelmään

http://www.madrid.org/cs/Satellite?blobcol=urldata&blobheader=application%2Fpdf&blobheadername1=Content-Disposition&blobheadervalue1=filename%3DPliego+de+condiciones+DO+vinos+de+Madrid.+Modificacion+subzona+El+Molar.+v180215.pdf&blobkey=id&blobtable=MungoBlobs&blobwhere=1352947741300&ssbinary=true